Hoe cool is dit nie om swanger te wees nie? - SorinaSorina
Hoe cool is dit nie om swanger te wees nie?
Ons woon in ‘n land met warm somers, en dit is sekerlik vir die meeste van ons moeilik om koel te bly in die somer. Vir swanger Suid-Afrikaanse vroue is dinge soos geswelde enkels, hot flushes, en slapelose rondrol-nagte beslis ‘n (soms uiters onverdraagbare) werklikheid. Hiermee, ‘n paar oulike, praktiese wenke:
Rus met jou voete ‘n bietjie hoër as jou lyf. Wees goed vir jou voetjies; dra gemaklike sandale en kry ‘n pedicure sodat jou voete mooi versorg is en lyk.
Dra katoenonderklere en gemaklike klere van ligte material. Los maar die swart vir later – dra wit en pastelle en ander vrolike kleure wat die son weerkaats en nie absorbeer nie.
Vermy die son. Sonskade jou kan laat oud lyk voor jou tyd omdat die son jou vel en hare uitdroog. Gebruik gerus ‘n goeie sonskerm as jy buite gaan wees, sit daai mooi breërandhoed met die blom op die rand op, en sit onder die sambreel.
Eet koel kos. Wag maar met die kerriekos en chillies tot later. Dit laat jou warm kry en sweet, en veroorsaak boonop sooibrand! Kies eerder lekker vars slaaie, vrugte en groente wat lig is, en nie soos ‘n klip in jou maag gaan lê nie. Dit sal ook help dat jy nie meer gewig optel as wat nodig is nie.
Vermy te veel sout en alkohol. Dit laat jou tog net water hou en dan voel en jy soos die Michellin mannetjie. Drink genoeg water en bly gehidreer. Dit is goed vir jou en die baba.
En die laaste ding? Geniet jou swangerskap. Dit is ‘n wonderwerk wat besig is om in jou liggaam te gebeur. Lees oor die stadiums waardeer jou baba gaan, droom oor hom/haar, praat en sing vir jou baba. Dit is beslis een van die coolste goed wat ooit met jou gaan gebeur!
Finesse Januarie 2014Belangrike baba-items wat elke mamma behoort te hê.